**«Ο Μεγαλύτερος Άτλας που Δημοσιεύθηκε Ποτέ»**

Η Πρώτη Έκδοση του *Atlas* *Major* του Joannes Blaeu (1662)

Δημοπρατείται από τον Οίκο Sotheby’s στο Λονδίνο

στις 17 Νοεμβρίου

Εκτίμηση £240,000—320,000



**Αθήνα, 4 Νοεμβρίου 2015**. Ο **Οίκος Sotheby’s** στο Λονδίνο πρόκειται να δημοπρατήσει την πρώτη ολοκληρωμένη έκδοση του πιο πολυτελούς άτλαντα στην ιστορία των έντυπων χαρτών, του *Atlas Major* του Joannes Blaeu. Το μεγαλύτερο και πιο ακριβό βιβλίο στα μέσα του 17ου αιώνα, ο *Atlas Major* παραμένει το πιο μεγαλοπρεπές έργο του είδους του που κατασκευάστηκε ποτέ. Δημοσιεύθηκε το 1662 και πρόκειται για την πρώτη έκδοση του θρυλικού άτλαντα, ενός αριστουργήματος της ολλανδικής Χρυσής Εποχής. Με εκτίμηση μεταξύ £240,000 και £320,000, ο *Atlas Major* θα παρουσιαστεί στη δημοπρασία του Οίκου Sotheby’s με τίτλο ‘*Travel Atlases, Maps and Natural History’* στο Λονδίνο, στις 17 Νοεμβρίου 2015.

Ο *Atlas Major* καλύπτει το σύνολο του τότε γνωστού κόσμου, με ιδιαίτερη έμφαση στην Ευρώπη, αλλά με χωριστούς τόμους αφιερωμένους στην Αμερική και την Κίνα. Για την περίοδο παραγωγής του, η χαρτογράφηση, η γεωγραφική έκταση και η δεξιοτεχνία του θεωρείται άνευ προηγουμένου. Αποτελούμενος από 11 μεγάλους τόμους, που περιέχουν 594 χαραγμένους χάρτες, όλοι εξαιρετικά χρωματισμένοι στο χέρι με εξαιρετική λεπτομέρεια, και σχεδόν 3.000 σελίδες κειμένου, ο τεράστιος αυτός άτλαντας χρειάστηκε μια ομάδα τεχνικών για την εκτύπωση και τη συρραφή του, η οποία εργάστηκε για πολλούς μήνες.

Πιστεύεται ότι έχουν παραχθεί μόνο 300 αντίτυπα, πολλά από τα οποία παρουσιάστηκαν στα πιο σημαντικά πρόσωπα της Ευρώπης ως ένα απτό σύμβολο της καλλιτεχνικής, πνευματικής και εμπορικής δύναμης της Δημοκρατίας των Ηνωμένων Κάτω Χωρών. Όταν δημοσιεύθηκε για πρώτη φορά, μια έγχρωμη έκδοση του άτλαντα κόστιζε 450 φιορίνια, το ίδιο ποσό που χρειαζόταν για την αγορά ενός πίνακα ζωγραφικής του Ρέμπραντ εκείνη την εποχή.

**Σχετικά με τον Οίκο Δημοπρασιών Sotheby’s**

Ο Οίκος Δημοπρασιών Sotheby’s έχει ενώσει συλλέκτες με παγκόσμιας κλάσης έργα τέχνης από το 1744. Έγινε ο πρώτος διεθνής οίκος δημοπρασιών όταν επεκτάθηκε από το Λονδίνο στη Νέα Υόρκη (1955), ο πρώτος που διεξήγαγε δημοπρασίες στο Χονγκ Κονγκ (1973) και τη Γαλλία (2001), και ο πρώτος οίκος δημοπρασιών καλών τεχνών στην Κίνα (2012). Σήμερα, ο οίκος Sotheby’s παρουσιάζει δημοπρασίες σε οκτώ διαφορετικές αίθουσες (salesrooms), συμπεριλαμβανομένης της Νέας Υόρκης, του Λονδίνου, του Χονγκ Κονγκ και του Παρισιού, και το πρόγραμμα BidNow επιτρέπει στους επισκέπτες να βλέπουν όλες τις δημοπρασίες ζωντανά μέσω διαδικτύου και να κάνουν τις προσφορές τους σε πραγματικό χρόνο από οπουδήποτε στον κόσμο. Ο οίκος Sotheby’s προσφέρει στους συλλέκτες τους πόρους του Sotheby’s Financial Services, της μοναδικής εταιρείας χρηματοδότησης τέχνης στον κόσμο, καθώς και ιδιωτικές ευκαιρίες πώλησης σε περισσότερες από 70 κατηγορίες, συμπεριλαμβανομένης της S|2, καθώς και του Sotheby’s Diamonds και του Sotheby’s Wine. O Sotheby’s έχει ένα παγκόσμιο δίκτυο από 90 γραφεία σε 40 χώρες, και είναι η παλαιότερη εταιρεία εισηγμένη στο Χρηματιστήριο της Νέας Υόρκης.